ब्रिटनी हिगिन्स

ब्रिटनी हिगिन्स यांचं म्हणणं आहे की, त्यांच्यावर पुरुष सहकाऱ्याने लैंगिक हिंसाचार केला होता. हा सहकारी सत्ताधारी लिबरल पार्टीमध्ये 2019 साली एका मंत्र्याच्या कार्यालयात सल्लागार होता.

ब्रिटनी हिगिन्स यांनी ही घटना सांगितल्यानंतर अनेक महिला पुढे आल्या आणि ऑस्ट्रेलियाच्या राजकारणातील लैंगिक हल्ल्यांचे आपापले अनुभव सांगू लागल्यात.

यात सर्वात स्फोटक आरोप म्हणजे 1988 सालचा आहे. हे प्रकरण एका अज्ञात कॅबिनेट मंत्र्याचा आहे.

ऑस्ट्रेलियाचे पंतप्रधान स्कॉट मॉरिसन यांनी सोमवारी (1 मार्च) म्हटलं की, मंत्र्याने बलात्काराचे आरोप फेटाळले आहेत.

दुसरीकडे, विरोधी पक्षनेत्यावरही बलात्काराचा आरोप करण्यात आलाय. तसं प्रकरण पोलिसांकडे आलंय. अशा सर्व स्थितीत मॉरिसन सरकारवर उत्तरासाठी दबाव वाढत चालला आहे.

ब्रिटनी हिगिन्स यांच्यासोबत काय घडलं होतं?

ब्रिटनी हिगिन्स यांचं म्हणणं आहे की, त्या त्यावेळी 24 वर्षांच्या होत्या आणि हा त्यांचा ड्रीम जॉब होता. शिवाय, या नोकरीवर लागून त्यांना काही आठवडेच उलटले होते.

मार्च 2019 मध्ये एका वरिष्ठ सहकाऱ्याने त्यांना नाईट आऊटनंतर संसदेत नेलं. दारू जास्त ... आणखी 4000 वर्णांसाठी लेख सुरू ठेवा:
प्यायल्याने ब्रिटनी यांना मंत्र्यांच्या कार्यालयातच झोप आली. ब्रिटनी सांगतात, जेव्हा त्या जाग्या झाल्या, तेव्हा त्या सहकाऱ्याने लैंगिक अत्याचार केल्याचं कळलं.

त्या सहकाऱ्याला काही दिवसातच काढून टाकण्यात आलं. त्याला केवळ लैंगिक अत्याचारप्रकरणी बरखास्त करण्यात आलं नव्हतं, तर त्याने कार्यालयाचे सुरक्षा नियमही तोडले होते. कारण रात्रीच्या वेळेस संसदेत कुणालाही जाण्याच परवानगी नाही.

ब्रिटनीने तिची बॉस आणि तत्कालीन सुरक्षा उद्योगमंत्री लिंडा रिनॉल्ड्स यांनी लैंगिक हल्ल्याबाबत सांगितलं. लिंडा यांच्यासोबत ब्रिटनी यांची चर्चा त्याच रुममध्ये झाली, जिथे त्यांच्यावर लैंगिक हल्ला झाला होता.

लिंडा यांनी ब्रिटनी यांना पाठिंबा देण्याचा विश्वास दिला आणि पोलीस ठाण्यात जाऊन तक्रार देण्यासही सांगितलं.

ब्रिटनी या तेव्हा खूप दबावात होत्या. या सगळ्यामुळे नोकरी जाऊ नये, असं त्यांना वाटत होतं. ब्रिटनी म्हणतात, "लिबरल पार्टीने मला गप्प बसवलं होतं. मात्र, मॉरिसन ज्यावेळी लैंगिक हिंसाचाराविरोधात बोलत होते, तेव्हा मी बोलण्याचा निर्णय घेतला."

न्यूज डॉट कॉम एयूशी बोलताना ब्रिटनी यांनी सांगितलं, "मॉरिसनच्या बाजूला एक महिला उभी होती, जी लैंगिक हिंसाचाराने पीडित महिलांच्या अधिकारांसाठी अभियान चालवते. मला वाटलं की एकीकडे हे चित्र आहे आणि दुसरीकडे यांचंच सरकार मला गप्प बसवू पाहत आहे. हा धोका आहे. हे चूक आहे."

ऑस्ट्रेलियन पंतप्रधानांवर टीकेचा भडीमार

ब्रिटनी यांनी त्यांच्यासोबतचा प्रसंग सांगितल्यानंतर ऑस्ट्रेलियाच्या पंतप्रधानांनी माफी मागितली आहे. दोन वर्षांपूर्वी ब्रिटनी यांची तक्रार ज्या पद्धतीने हाताळली गेली, त्याबाबत त्यांनी जाहीरपणे खंत व्यक्त केली. पंतप्रधानांनी संसदेतील कार्यसंस्कृती आणि पॉलिटिकल स्टाफच्या मदतीबाबत चौकशीचं वचन दिलं.

या प्रकरणात मॉरिसन यांनी केलेल्या एका वक्तव्याबाबतही खूप चर्चा झाली. मॉरिसन यांनी म्हटलं की, ब्रिटनी प्रकरण मला तेव्हा नीट समजलं, जेव्हा माझ्या पत्नीने सांगितलं की, आपल्या दोन मुलींना लक्षात ठेवून या सर्व प्रकरणाकडे पाहा.

"माझ्या पत्नीने मला म्हटलं की, तुम्ही या प्रकरणाकडे एका वडिलांच्या नजरेतून पाहायला हवं. जर तुमच्या मुलींबाबत असं झालं असतं, तर तुम्ही काय केलं असतं?" असंही मॉरिसन यांनी पत्रकारांना सांगितलं.

मॉरिसन यांच्या या वक्तव्यावर टीका होत आहे. न्याय देण्यासाठी वडील असणं आवश्यक नाही. पंतप्रधान...